Faggiane

Faggiano éte 'nu comune tagliáne de 3.513 crestiáne d'a Provinge de Tarde jndr'à Pugghie. Faggiano face parte de l'Aunìone de le Comune de Montedore, nate jndr'à 'u settemmre d'u 2002. Sciugrafije fiseche 'U territorie comunale jè prevalendemende collinare, cu 'n'altitudine combrese 'mbrà le 20 e le 147 metre sus a 'u levèlle d'u mare. 'U borghe nasce sus a 'u versande meridionale d'u Monde Dore, 'na colline de altezze vascia vascia ca face parte de le Murge Tarandine, parzialmende cuperte da 'na pinete. Storie 'A storie documendate de Faggiano parte da 'u Medioeve, addò vecine a 'u borghe de osce a die javetarene certe monace basiliane ca s'averene reparete pe fuscersene da le perquisiziune. Tracce se iacchiane jndr'à certe cave de tufe, addò sonde presende pure de le cripte. 'A zone avenìe pò occupate da gruppe de Albanise, apprisse 'a morte de Giorgie Castriota Scanderbeg (Gjergj Kastrioti Skënderbeu, eroe nazionale Albanese). 'U gruppe occupò in particolare 'a località Serra addò osce a die nasce 'a frazione de Faggiano, San Crispieri. Se arrive accussì a 'a fine de l'anne Trecinde purcé 'u Pringipate de Tarde putè dichiarà Faggiano cumme 'nu casale, dotate de autonomije amminstrative e in particolare sotte 'u state de Universitas, cioò sotte esenzione de 'mboste fiscale. Apprisse quase a cinghe anne de stu status comungue 'u Regne de Napule, ca all'epoche combrendeve le dominie pugghiese, sckaffò le tassazziune, creanne ribbellione e malcondende jndr'à popolazzione de 'nu cendre cu attività quase tutte agricole. 'Na specie de autonomije arrevò jndr'à 'u Uettecinde. Cu l'arrive de Napoleone jndr'à l'Itaglie spicciò 'u Feudalesime. Intande, condinuò 'u disboscamende d'a foreste ca cercunnave totta l'arèe. Monuminde e luèche de inderesse Architetture releggiose Chiesere Madre de Sanda Marije Assunde 'U prengepàle edificie releggiose jè 'a Chiesere Madre de Sanda Marije Assunde ca pò essere ca resale a 'u XIV sechele. Le prime notizie secure ss a 'u luèche de culte resalene a 'a relazione d'a visite fatte da l'arcivescove de Tarde Lelio Brancaccio 'u 4 masce 1578. Jndr'à chiesere, a navate uneche e lastricate de lapide sepolcrale, se celebbrave 'a messe cu 'u rite greche, ca avenìe stipate 'mbonde a tutte 'u XVIII sechele, a testimoniare 'u forte attaccamende a le tradiziune greche-albanise d'a comunitate. Jndr'à 'u 1760 'a chiesere avenìe restaurate e pigghiò l'aspette de osce a die. Otre chiesere Chiesere Sanda Marije d'u Carmine, jndr'à chiazze prengepàle d'u paese. Chiesere d'u Rosarie, vicine a 'a chiesere madre; resale probbabbilmende a 'u stesse periode. Jè cchiù piccenne e non ge presende particolarità architettoneche de rilieve. Chiesere de San Frangische de Paola, jndr'à contrade San Crispieri, d'a seconda metà d'u XV sechele, se sckaffe vecine a 'u castelle feudale. Chiesere de Sanda Marije de Costantinopoli, picche lundane da 'a frazione de San Crispieri, sus 'a strade ca porte a Lizzano; addà se facevene festeggiaminde granne granne ogne prime martedìe d'u mese de marze. Face vedè le segne de 'n'andiche nobbiltà architettoneche. In parte scuffulate, jè osce a die oggette de restaure. 'A fraziona piccenne de Faggiano, San Crispieri jè 'nu agglomerate piccinne de cchiù o mene 50 abitaziune, ca tène 'nu castelle, javetate da 'na famigghie locale, e 'na scole elemendare oramaije abbandunate. Suggettate Evoluzione demografeche Crestiane censite Culture Fatte Presepe vivende, jndr'à 'u scenarie rupestre de contrade "'A Cambane", cu cchiù de cinde crestiane ca partecipane ca reproducene cu custume tradizionale scene de vite contadine d'a tradizione ioneche. 'A manifestazione ha state cchiù vote premiate cumme megghie presepe vivende d'Itaglie da l'Associazione Culturale e Reggionale "Amice d'u Presepe de le Madonie e de Sicilia". Feste d'a pace, quanne accumenze l'estate. 'A manifestazione, ca resale a 'u 1986, inglude congorse musecale jndr'à chiazze e commedie in dialette. Confrontiadi, sciueche estive ca durane 'na sumàne 'mbrà le riune jndr'à le quale jè suddivise 'u paese. Pe l'occasione de sta manifestazione, se tène pure 'na sagra. Urbanisteche 'U comune jè suddivise jndr'à 5 riune, ditte Chiancara, Era Giudei, Lopa Calvario, Montedoro e Cornula, apparte 'a frazione de San Crispieri. Le nome de le riune pigghiane origgene da le luèche: "Chiancara" da le chianghe ca angore jndr'à quacche zone d'u paese se riescene a vedè, "Era Giudei" da le crociate ca se facerene jndr'à 'u Medioeve, "Lopa Calvario", avène, appunde, da 'u Calvario ca se iacchie jndr'à periferie d'u paese, "Montedoro" pigghie 'u nome da 'u monde ca ste sus a 'u paese, "Cornula" da 'u nome de l'arvule ca se iacchie atturne a 'u rione e, "San Crispieri" da 'u nome d'a frazione. Economije Faggiano ss'abbale d'agricolture, specialmende d'alie e d'uve. L'economije d'u comune se base prengepalmende sus a l'agricolture, in particolare sus 'a coltivazione de uve e alie. Sonde attive pure industrie alimendare piccenne, specie pa lavorazione d'u cafeje e d'a carne. 'A zone industriale de Faggiano se stenne a Nord, Nord-Ovest, vecine a le confine cu 'u comune de San Giorgie Ioniche. Amministrazione Sinnache: Dumineche Sgobba (centrosinistra) da 'u -/-/2009 Sport Imbiande sportive 'U comune non ge tène nisciuna strutture sportive. Se stonne e costruiscene 2 cambe de calcette e 'nu cambe de pallavvole. 'Ndruche pure Dialètte tarandine Collegaminde fore a Uicchipèdie Site Ufficiale Comune de Faggiano Site Ufficiale Aunìone de le Comune Mondedore